**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՍԱՀՄԱՆԱՅԻՆ ՀՍԿԻՉ ԿԵՏԵՐԻ ՀԱՄԱԿԱՐԳՄԱՆ ԲԱԺՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ**

 **Ծրագրով նախատեսված աշխատանքների համառոտ նկարագիրը**

 Փորձագետն իրեն հանձնարարված ոլորտում իրականացնում է՝

1. Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) կողմից իրականացված պետական վերահսկողության շրջանակներում, «Սննդամթերքի անվտանգության պետական վերահսկողության» օրենքի 15-րդ և 16-րդ հոդվածների համաձայն, նախորդող տարիների ընթացքում ներմուծվող սննդամթերքի և կենդանական ծագման մթերքի զննման և ուղեկցող փաստաթղթերին համապատասխանության որոշման ու հաշվառման, ինչպես նաև լաբորատոր փորձաքննությունների համար վճարների մասով գոյացած պարտավորությունների հիմքերի ճշգրտման աշխատանքներ:

Տեսչական մարմնի կողմից ներմուծվող սննդամթերքի փորձաքննություն կատարած կազմակերպությունների հետ կնքված փորձաքննության ծառայությունների մատուցման շրջանակային համաձայնագրերի, ինչպես նաև կազմակերպությունների կողմից դուրս գրված հարկային հաշիվների և հանձնման-ընդունման արձանագրությունների ուսումնասիրություն, որի արդյունքում անհամապատասխանությունների կամ այլ խնդիրների հայտնաբերման դեպքում ներկայացնում է մանրամասն տեղեկատվություն, ինչպես նաև առաջարկություն խնդրի կանոնակարգման վերաբերյալ։

**Փորձագետին նախատեսվում է ներգրավել՝ պայմանագիր կնքելու օրվանից մեկ տարի ժամկետով։**

 **Փորձագետին ներկայացվող պահանջները**

* բարձրագույն կրթություն,
* գործառույթների իրականացման համար անհրաժեշտ գիտելիքներ,
* հանրային ծառայության առնվազն երկու տարվա աշխատանքային ստաժ,
* համակարգչով և ժամանակակից այլ տեխնիկական միջոցներով աշխատելու ունակություն,
* **Հայաստանի Հանրապետության Սննդամթերքի անվտանգության պետական վերահսկողության մասին օրենքի իմացություն։**

 **Փորձագետի պարտականությունները**

 Բարեխղճորեն կատարել պայմանագրով ստանձնած աշխատանքները, պահպանել տեսչական մարմնի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» ՀՀ օրենքով և պայմանագրով իրեն վերապահված պարտականությունները:

 **Ընտրություն կատարելու եղանակը` դիմում ներկայացրած քաղաքացիների փաստաթղթերի ուսումնասիրություն:**

 **Փաստաթղթերի ներկայացման վերջնաժամկետն է` 2023 թվականի հուլիսի 18-ը։**

Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

Դիմող ՀՀ քաղաքացիները Հայաստանի Հանրապետության սննդամթերքի անվտանգության տեսչական մարմին (ք. Երևան, Կոմիտասի պող., 49/2) պետք է ներկայացնեն հետևյալ փաստաթղթերը`

1. գրավոր դիմում (ձևը լրացվում է փաստաթղթերը ներկայացնելիս),
2. անձնագրի և հանրային ծառայության համարանիշը հավաստող փաստաթղթերի պատճենները,
3. կրթությունը հավաստող պետական նմուշի փաստաթղթի (փաստաթղթերի) պատճենը (պատճենները),
4. արական սեռի անձինք նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք,
5. մեկ լուսանկար 3x4 սմ չափսի,
6. համառոտ CV:

 **ՀՀ քաղաքացին փաստաթղթերը հանձնում է անձամբ՝ ներկայացնելով անձնագիր կամ ուղարկում է snund@ssfs.am էլեկտրոնային հասցեին՝ կայքից ներբեռնելով դիմումի ձևը:**

 **Փաստաթղթերն ընդունվում են ամեն օր՝ ժամը 9:30-ից մինչև 12:30, բացի շաբաթ և կիրակի օրերից:**

 **Լրացուցիչ տեղեկություններ ստանալու համար կարող են դիմել Տեսչական մարմին /ք.Երևան, Կոմիտասի պողոտա 49/2, հեռ. 015-40-40-40/ ներքին համար՝ 186/:**